ការសម្ភាសរបស់ឃុត អៀង

ក៖ អ្នកសម្ភាស កុយ សុភី ខ៖ អ្នកត្រូវបានគេសម្ភាស ឃុត អៀង

ការសង្ខេបប្រវត្តិរបស់ឃុត អៀង

*ការសម្ភាសនៅឆ្នាំ២០១៨ លោកយាយឃុត អៀង មានអាយុ៧៣ឆ្នាំ មានទីកន្លែងកំណើតនៅក្នុងភូមិអូសកណ្តុរ ឃុំព្រែកក្របៅ ស្រុកកងមាស ខេត្តកំពង់ចាម*

ក៖ ចាសខ្ញុំជម្រាបរលឹកយាយ! តើយាយសព្វថ្ងៃតើយាយសុខសប្បាយដែសយាយ? ខ្ញុំឈ្មោះ កុយសុភី បានមកជួបយាយគឺមានគោលបំណងចង់សុំការអនុញ្ញាតសម្ភាសនៅឆ្នាំចរ ពុទ្ធស័ករាជ ២៥៦២ ខែផល្គុន ត្រូវនឹងថ្ងៃសៅរ៏ទី៦ ខែមេសា ឆ្នាំ២០១៩! នាមត្រកូលយាយឈ្មោះអ្វី?

ខ៖​ឈ្មោះ ឃឹមអៀង!

ក៖ តើឈ្មោះហ្នឹងអ្នកណាជាអ្នកដាក់ឈ្មោះអោយយាយ?

ខ៖ ម្តាយឪពុកខ្ញុំ!

ក៖ ចឹងតើឈ្មោះហ្នឹងមានអត្តន័យយ៉ាងដូចម្តេចដែរ?

ខ៖ ល្អ!

ក៖ សព្វថ្ងៃតើយាយមានឈ្មោះ ហៅក្រៅ១ទៀតដែស?

ខ៖ អត់មាននោះទេ!

ក៖​តើយាយមានសញ្ជាតិជាអ្វី?

ខ៖ ជនជាតិ!

ក៖ សញ្ជាតិ?

ខ៖ សញ្ញាតិខ្មែរ!

ក៖ចាសតើយាយ!កាន់សាសនាអ្វី?

ខ៖ សាសនាព្រះពុទ្ធ!

ក៖ ចាសហើយចឹងយាយមានមុខរបរកាលនៅពីក្មេងណាធ្វើអ្វី?

ខ៖ ធ្វើស្រែ!

ក៖ តើយាយមានទីកន្លែងកំណើតកើតនៅក្នុងភូមិអ្វី?

ខ៖ ហឹមនៅភូមិអូសកណ្តុរ ឃុំព្រែកក្របៅ

ក៖ ស្រុក?

ខ៖ ស្រុកកងមាស

ក៖ ខេត្ត?

ខ៖ ខេត្តកំពង់ចាម

ក៖ ចាសយាយកើតនៅថ្ងៃខែឆ្នាំណា?

ខ៖ កើតឆ្នាំអត់ដឹងដែរ

ក៖ តើឥឡូវយាយអាយុប៉ុន្នានដែរហើយ?

ខ៖ ៧៣!

ក៖ អូ ឪពុកនាមត្រកូលឪពុកយាយតើឈ្មោះអ្វី?

ខ៖ នាមត្រកូលឪពុកឈ្មោះ ខៀវ ឃុត

ក៖ ចឹងខៀវ ឃុតហេស?

ខ៖ ចាស

ក៖ តែគាត់ស្លាប់យូរហើយហេស?

ខ៖ តាហ្នឹង!តារបស់ខ្ញុំនុងណា! តាំងពីនៅឆ្នាំ៧០ម៉្លេះ!!

ក៖ ចឹងកាលគាត់ស្លាប់នុងដោយសារតែមូលហេតុអ្វី?

ខ៖ ហឹមឪពុករបស់ខ្ញុំគាត់ខូច ហើយគាត់ធ្លាក់ពីលើចុងត្នោតមកហឹម

ក៖ ចឹងកាលនុងគាត់ធ្លាក់មកស្លាប់ភ្លាមឬក៏បាននៅមើលគាត់បានមួយរយៈដែរ?

ខ៖ អត់មានបានមើលទេ មកធ្លាក់ពីម៉ោង៩ដល់ម៉ោង១២បានគាត់ខូច។

ក៖ ចឹងឪពុកយាយគឺអ្នកធ្វើត្នោតហេស?

ខ៖ អ្នកធ្វើត្នោត! ហឹម!

ក៖ ចឹងកាលគាត់ស្លាប់នុងនៅអាយុប៉ុន្នានដែរ?

ខ៖ ខ្ញុំហេស?

ក៖ ឪពុករបស់យាយហ្នឹងណាកាលគាត់ស្លាប់?

ខ៖ អាយុ៥២!

ក៖ ចឹង! គាត់មានសញ្ជាតិជាអ្វី?

ខ៖ សញ្ជាតិខ្មែរ

ក៖ គាត់កាន់សាសនា?

ខ៖ សាសនាព្រះពុទ្ធ

ក៖ តើគាត់មានអត្តចរិតយ៉ាងម៉េចដែរ?

ខ៖ គាត់ស្លូតបូតណាស់!

ក៖ អូ

ខ៖ ចាស់ទុំចូលចិត្តគាត់ណាស់!

ក៖ចាសតើគាត់អឺ មានទីកន្លែងកំណើតរបស់គាត់កើតនៅឯណាដែរយាយ?

ខ៖ នៅព្រៃត្នោត!!

ក៖ គេហៅភូមិព្រៃដើមស្នឹងចឹង?

ខ៖ ភូមិព្រៃដើមស្នឹង!

ក៖ ឃុំអ្វីដែរនៅនុង?

ខ៖ មិនដឹងថាឃុំអ្វីនោះទេ

ក៖ចុះស្រុកអ្វីគេយាយ?

ខ៖ ស្រុកនៅកាលនុង

ក៖ នៅខាងណាដែរយាយខ្ញុំអត់ស្គាល់ដែរយាយ?

ខ៖ នៅឯត្បូងឯនោះ ខាងត្រោយម្ខាងឯនោះ

ក៖ ចឹងនៅស្រុកកងមាសដែរហេសយាយ?

ខ៖មិនមែននោះទេ!

ក៖ ចឹងស្រុកស្រីសន្ធហេស?

គ៖ ស្រុកស្រីសន្ធ

ក៖ ចឹងខេត្តកំពង់ចាម

ខ៖ ខេត្តកំពង់ចាម!

ក៖ ឆ្លងទន្លេហ្នឹងទៅទៀត?

ខ៖ ហ្នឹងហើយ!

ក៖ ហឹម! ទៅបងប្អូនរបស់គាត់បង្កើតៗតើមានឈ្មោះដូចជា?

ខ៖ មានឈ្មោះ ប៉ុន្តែងាប់អស់ទៅហើយ

ក៖ ចាសហើយចឹងទៅនាមត្រកូលខាងម្តាយរបស់យាយវិញតើមានឈ្មោះអ្វី?

ខ៖ នាមត្រកូលរបស់ម្តាយខ្ញុំ ឈ្មោះតាអីនោះទេ!! ឈ្មោះ ហ៊ូ យ៉ាន

ក៖ ហ៊ូយ៉ាន?

ខ៖ ចាស!

ក៖ ចាស! ហើយគាត់ស្លាប់នុងតើដោយសារតែមានមូលហេតុអ្វីដែរ?

ខ៖ ម្តាយរបស់ខ្ញុំស្លាប់ដោយសារតែជំងឺ

ក៖ ចឹងតើមានជំងឺអ្វីដែរនៅកាលនុងបានជាគាត់ចេះតែម៉េច?

ខ៖គាត់ចេះតែឈឺរាំរ៉ៃ

ក៖ ចាសចឹងតើគាត់ចេះតែឈឺនៅអាយុប៉ុន្នាន?

ខ៖ គាត់៦៨

ក៖ ហឹមចចាស! តើអត្តចរិតរបស់គាត់យ៉ាងម៉េចដែរ?

ខ៖ អត្តចរិតរបស់គាត់ ឪពុកម្តាយរបស់ខ្ញុំល្អណាស់

ក៖ ចឹងទៅ

ខ៖ អត់មានតូងតាងឆូងឆាងនោះទេ!! មិនដែរឈ្លោះប្រកែកជាមួយអ្នកណានោះទេ!!

ក៖ តើគាត់មានសញ្ជាតិជាអ្វី?

ខ៖ សញ្ជាតិខ្មែរ

ក៖ កាន់សាសនាអ្វី?

ខ៖ កាន់សាសនាខ្មែរ

ក៖ ទីកន្លែងកំណើតរបស់គាត់យាយ?

ខ៖ ទីកន្លែងកំណើតរបស់គាត់នៅឯហ្នឹង នៅស្រុកអូកណ្តុរ!

ក៖ ចឹងតើគាត់នៅភូមិអូកណ្តុរនុងហេស?

ខ៖ ចាស

ក៖​ហើយចុះឃុំ?

ខ៖ ឃុំព្រែកក្របៅ

ក៖ ចុះស្រុក?

ខ៖ ស្រុកកងមាស

ក៖ ចឹងស្រុកកងមាសចឹងហេសយាយ?

ខ៖ អឺ

ក៖ ខេត្ត?

ខ៖ ខេត្តកំពង់ចាម

ក៖ ចាសហើយចឹងទៅបងប្អូនរបស់គាត់បង្កើតៗ តើមានឈ្មោះដូចជាបងគេទី១តើមានឈ្មោះអ្វី?

ខ៖ ឈ្មោះយាយយ៉ាន!

ក៖ ចាសហើយចុះទី២?

ខ៖ អត់មានបងប្អូនរបស់គាត់មានតែ២នាក់ហ្នឹងនោះទេ

ក៖ ចឹងគាត់ស្លាប់អស់ហើយចឹង?

ខ៖ ឈ្មោះយាយយ៉ៃនិងយាយយ៉ាន!

ក៖ ចឹងមានយាយយ៉ែនិងយាយយ៉ានហ្នឹង?

ខ៖ គាត់ខូចអស់ទៅហើយ!!

ក៖ ហឹម! ហើយគាត់ដែរដំណាលនិយាយពីកាលគាត់រៀបអាពាហ៏ពិពាហ៏ជាមួយនឹងឪពុកម្តាយយាយនុងណា​ចាស់ទុំអ្នកផ្សំផ្គុំឬក៏ឃើញគ្នាត្រូវចិត្តគ្នាមុនអីចឹង?

ខ៖ ម្តាយខ្ញុំគេ ដូចថាយាយតាហ្នឹង គាត់អោយមានគូហ្នឹង ហើយគាត់ពេញលេញលក្ខខណៈអត់មានឃើញគ្នាអីនោះទេ! រៀបអាពាហ៏ពិពាហ៏ពេញច្បាប់ ចាស!! ។

ក៖ ហឹម! រួចទៅគាត់មានដែរដំណាលនិយាយប្រាប់យាយ

ខ៖​កាលពីដើមហេស?

ក៖ ចាស!

ក៖ កាលពីជីដូនជីតាកាលពីមុនមកតើមានដែលបាននិយាយពីជីវៈភាពរស់នៅកាលពីដើមនុងជីវៈភាពរស់នៅយ៉ាងដូចម្តេច?

ខ៖ ជីវៈភាពរស់នៅកាលពីដើមគឺវេទនាណាស់ បើសិនជាគាត់ រានដីយាយនិងតានុង រានដី គាត់រានទាំងចបគាត់រានទាំងពូថៅទេ! រួចហើយបានដីនិងស្រែហ្នឹងរួចចឹងហើយដល់ពេលមក គាត់ហ្នឹងគាត់ចែកដីចែកធ្លីអោយកូនមកអស់ហើយ! យាយខ្ញុំហ្នឹងណាបានមកធ្វើស្រែ ម្តាយខ្ញុំហ្នឹងមកធ្វើស្រែ មកនៅធ្វើនុងគឺធ្វើនឹងនង្គលនិងរនាស់នោះទេ អត់មានមែនមានម៉ាស៊ីនធ្វើដូចគេនេះសព្វថ្ងៃនោះអត់ទេ ហត់ណាស់នឿយណាស់! រួចហើយស្ទូង ! ស្ទូងនៅមួយថ្ងៃៗចំលានភ្នែកហើយក្តៅហើយមិនហ៊ានឈប់ទៀតណាហើយមកតដល់កូនក៏ចឹងទៀត។

ក៖ ហឹម

ខ៖ធ្វើទាល់តែចាស់ខ្លួន!រួចទៅរឿងថាមិនទំនើបមិនសំបូរសប្បាយដូចជាគេ កាលជំនាន់នេះនោះទេ។

ក៖ ចឹងនៅកាលនុងមានគាត់មានដែរបានដំណាល់ប្រាប់ថា កាលធ្វើស្រែហ្នឹងដូចថាមានប្រើជីអីដូចជានៅពេលឥឡូវនេះដេស?

ខ៖ អត់ទេ! អត់មានប្រើនោះទេជី ហើយជីប្រើជីអាចម៏គោនោះទេ!! អាចម៏គោខែហ្នឹងឡើងប្រមូលដាក់ស្រែអស់ទៅហើយ! ឥឡូវនេះចោលពាសវាលពាសកាល ដាក់បេគេនុងណា។

ក៖ ចាស

ខ៖ ដល់ពេលរួចទៅ! គឺស៊ីចឹងទៅឃើញដេស ស្ពឹកខ្លួន!! ហ្នឹងហើយ! កាលពីដើមហត់នឿយមែន! ហត់នឿយណាស់ តាំងពីបានស្រូវមក មិនដែលយកទៅកិនម៉ាស៊ីនអីឯណានោះទេ អាណិតចំពោះ កាលធំនុងនៅជាមួយនឹងម្តាយកាលពីក្មេងនុង កិនម្តង៦ថាំង កិនម្តងៗ។

ក៖ ចឹងត្បាល់កិននុងជាត្បាល់កិនដៃនោះទេ អត់មានម៉ាស៊ីនអីនោះទេយាយ?

ខ៖ អត់មាននោះទេ!

ក៖ ចឹងយាយចូលយាយរៀបរាប់ពីដូចថាការប្រមូលផលមកមានអ្វីដឹកជញ្ជូនមកដល់ផ្ទះ?ដល់ពេលដឹកហើយតើត្រូវធ្វើយ៉ាងម៉េចទៅបានគ្រាប់ស្រូវនុងបានដាក់នៅជង្រុក?

ខ៖ អូ! ក្មួយអើយ! បែន!ប្រមូលមកនុងដឹកនឹងរទេះនោះទេ ដល់ពេលប្រមូលមកយកមកបែន ហើយបែនខូចក្បាលចង្គុនទាល់តែនេះហ្នឹងណា

ក៖ ចឹងអាបែននុងគេជាន់នឹងជើងហេស?

ខ៖ គេជាន់ណា ! គេដាក់ស្នួល!! គេដាក់ស្នួលទៅម៉ាជួរចឹងទៅគេដាក់ប្រគល់មួយ!! ដាក់បែនរួចហើយយកវេលគ្នា! ២០ទៅ៣០នាក់អីចឹងទៅ បើសិនជាសាច់ច្រើន! ៧ទៅ៨ដឹកចឹងទៅដាក់៣០នាក់អីចឹងទៅ គ្រាន់តែថាវាលំបាក គឺបាន៤ទៅ៥ដឹកអីចឹងទៅ!បាន៤ទៅ១០ទៅ២០នាក់អីអស់ចឹងទៅ

ក៖ ចឹងបែននោះទេយាយ!

ខ៖ កាលនុងបែន

ក៖ ចឹងគេថាបោកយ៉ាងម៉េចទៀតនោះ?

ខ៖ អត់ទេ! អត់មានបោកអីនោះទេ បែន ដឹងថាហត់នឿយណាស់ នឿយហត់ណាស់!

ក៖ ដល់ពេលហែនអីរួចបានគ្រាប់ស្រូវនឹងយកទៅដាក់នៅក្នុងចង្រុក?

ខ៖ហ្នឹងហើយវាធ្ងន់នៅលើកជញ្ជូនគ្រាប់ស្រូវនុងដាក់នៅលើជង្រុកទៀត! រួចហើយបងប្អូននុងវាច្រើនដែរឡើង៣ទៅ៤ទៅ ៨ ទៅ៩នាក់បងប្អូនរបស់ខ្ញុំតែថាវានៅតូចខ្លះ!ធំខ្លះ! ជញ្ជូន ជួយជញ្ជូនទាល់តែអស់! អស់ហើយជើង! ហឹម ចឹងបានបើសិនជាមានបងស្រី១បងរបស់ខ្ញុំហ្នឹង ហើយនិងខ្ញុំហ្នឹងទ្រើសជាគេហើយនិងតាតុល១

ក៖ ចឹងតាតុលហេស

ខ៖អឺ! ហើយបាន១ហ្នឹងជួយជញ្ជូនស្រូវ!

ក៖ហឹមចឹងយាយកាលពីនៅពីក្មេងមានបានចូលរៀនដេស?

ខ៖ អត់មានបានរៀនអក្ខរកម្មទៅ!កាលនៅពីក្មេងអត់មានធ្វើអីនោះទេ កាលពីពេលអាយុនេះប៉ុន្តែខ្ញុំទៅនៅជាមួយនឹងយាយតានៅឯខាងទន្លេន៎ គាត់មិនអោយខ្ញុំទៅរៀនទេ ដល់ពេលយាយតាខ្ញុំគាត់ខូចទៅ ខ្ញុំមកនៅឯហ្នឹងគេរៀនអក្ខរកម្ម

ក៖ ចឹងយាយបានរៀន

ខ៖ ដលចឹងខ្ញុំបានចូលរៀន! រៀនមិនបានប្រមាននោះទេ មិនបាន២ទៅ៣ខែនោះផងគេឈប់រៀនចឹងទៅ ហើយគ្រូជា កូនគ្រូតុងនោះ

ក៖ ចាស

ខ៖ គាត់បានមកជួលបង្រៀន! ម៉ាយប់ ១ខែ១៤រៀល! បង្រៀនបាន៣ខែ

ក៖ អូ

ខ៖ ចាស

ក៖ ចឹងគិតលេខគិតអីដាច់ដេសយាយនេស?

ខ៖ អូ! គិតលេខមើលពីកាលពីដើមមកចាប់ឈឺនុងអត់មានគិតអីបានឃើញនោះទេ!

ក៖ ចាសប៉ុន្តែកាលពីក្មេងយាយ?

ខ៖ គិត!

ក៖ ចឹងគិតចេញបានលក់ដូរអីគិតបាន?

ខ៖ លក់ដូរអីបាន!ហឹមហើយលេខចុកអត់ទាន់នោះទេ!

ក៖ អូ

ខ៖ បើសិនជាខួរក្បាលរបស់ខ្ញុំនេះពេញ ដល់ពេលស្រាប់តែអឺ ដល់ចូល៧០នុង រួចទៅគេកុំអោយវាខ្តុងខ្តាំអីភ័យណាស់!

ក៖ ចាស

ខ៖ គេអាបាសអីនុងភ័យណាស់ ឡើងផឹបៗឡើងនែនទ្រូងមកដល់ពេលសព្វថ្ងៃហ្នឹងនែនទ្រូវឡើងប៉ឺតៗ!

ក៖អូ! ចឹងយាយកាលពីក្មេងចឹងគឺយាយបានជួយការងារឪពុកម្តាយដូចជាការងារអ្វីគេខ្លះ?

ខ៖ ធ្វើស្រែធ្វើចំការនុង រួចទៅជួយរកលុយជួយរកកាកនុងលក់ដូរធ្វើនំធ្វើចំណីលក់នុង អោយចាយ

ក៖ យាយធ្វើនំអ្វីដែរកាលនុង?

ខ៖ យាយធ្វើនំអន្សំ ជានំអន្សំស្លឹកត្នោត! នំបាញ់ជន្នើក! ណា! ធ្វើលក់!

ក៖ ចឹងតើធ្វើលក់នុងតើយាយធ្វើលក់នៅផ្ទះឬក៏ដើរលក់នៅក្នុងភូមិ?

ខ៖ ដាក់លក់នៅខ្នល

ក៖ ចឹងបានចេញទៅលក់នៅខ្នល់ហេស?

ខ៖ ហ្នឹងហើយដាក់លក់នៅខ្នល ហើយដល់ពេលទៅបានទៅលក់នៅផ្សារពាមក្នុងនោះ

ក៖ ចាសហើយចឹងបានទូលយកទៅលក់នៅផ្សារពាមក្នុងនុងទៅ?

ខ៖ ហ្នឹងហើយនៅផ្សារពាមក្នុងនុងទៅ!

ក៖ ចឹងតើយាយធ្វើម្តងៗបានច្រើនដែរឬទៅប្រហែលជាបានប៉ុន្នានផ្លូនដែរយាយ?

ខ៖ បើសិនជាអន្សំ លក់បាន១ផ្លូន រួចបើសិនជាខែទឹកអត់មានយកទៅផ្សារនោះទេ! យកគេដាក់នៅរកត្រីនៅរន្ធដៅខ្សាច់នុង

ក៖ អូ! ចាស

ខ៖ យកទៅលក់ធ្វើលូតធ្វើអីនុង

ក៖ ចឹងយាយចេះធ្វើលូតដែរហេស?

ខ៖ លូតក៏ចេះធ្វើ បាញ់ជំនឿក បាញ់អូក! បាញ់អ៊ូនុងអត់មានចេះវេចនោះទេ នៅអាយុ១៣ឆ្នាំ! ខ្ញុំមិនដឹងត្រូវធ្វើយ៉ាងម៉េចនោះទេ ចឹងម្តាយគាត់ថាអោយត្រាំអង្កទៅ រួចទៅអោយដាំបាយសណ្តែកចឹងទៅ ចាំអញវេចអោយ ស្រាប់តែដល់ពេលល្ងាចចឹងទៅ គាត់ថាអូ អញដូចជាអត់មានស្រួលខ្លួននោះទេ!! យំផងអីផង!ទាំងធ្វើដោយខ្លួនឯង។

ក៖ ចាស!

ខ៖ ធ្វើដោយខ្លួនឯង ធ្វើខូចអស់៣!

ក៖ ចាស

ខ៖ ចឹងហើយមិនត្រូវសោះ ដល់ពេលចឹងស្រាប់តែបតមួយសារទៀតស្រាប់តែត្រូវនំមួយផ្លូនវិចមិនបានកន្លះម៉ោងទេ ចេះ!!

ក៖ ចឹងចេះពីនុងមក

ខ៖ ចេះពីនុងមក វាដែលវាសរសើរបានថាចែវិចអន្សំល្អៗណាស់ចន្លឹងៗ

ក៖ ចាស

ខ៖ វេចអន្សំ គេមិនភ្លេចនោះទេ!

ក៖ ចាស!

ខ៖ ចុះពេលនុងខ្ញុំវេចលក់នៅអូកណ្តុរនេះនោះ

ក៖ ចាស!

ខ៖ ចាសរួចវានុងលក់នំបញ្ជុក

ក៖ ហើយដល់ពេលម៉ាក់របស់ខ្ញុំគាត់ថាគាត់រៀនវេចដីសិន

ខ៖ ចាស!

ក៖ យកដីមកវេច! វេចខ្សាច់អីនុងណា!

ខ៖ ហ្នឹងហើយ!

ក៖ ដល់ចឹងវេចជាកណ្តោងហើយវេចសិន ហើយរៀនចង់អីចឹងទៅបានទៅវិចលក់

ខ៖ ខ្ញុំអត់មានវេចដោយរៀនវេចដីនោះទេ! ចាប់ផ្តើមវេចពីទី១នោះចាប់ផ្តើមខឹងម៉ែនោះយំ!! ខឹងម៉ែថាខំកូរស្នូលអីរួចអស់ហើយគាត់អត់ស្រួលខ្លួន ចឹងវេចខ្លួនឯងមើលហ៎! ចឹងហើយកូសដូងកូសអី!! ដាក់កូរស្នូលអីរួចហើយវេចនំអស់៣។

ក៖ ហឹម!

ខ៖​ចឹងហើយដល់ពេល១ទៀតកើតល្អ ដល់ល្អស្រាប់តែព្រឹកប្រលឹមឡើងម្តាយធំខ្ញុំថាពីណាគេវេចអន្សំនេះ! ក៏ខ្ញុំថាខ្ញុំណាម៉ែ ចុះម៉ែខ្ញុំថាគាត់មិនស្រួលខ្លួន! ហើយគាត់ទៅប្រាប់ម្តាយរបស់ខ្ញុំថា ខឹងហើយយំទៀតដោយសារខឹងណា បានចេះធ្វើ។

ក៖ ចឹងយាយចេះធ្វើដូចជាលូត ចឹងចៅចង់អោយយាយបកស្រាយពីវិធីធ្វើលូន កាលពីមុនដំបូងតើគេកិនម្ស៉ៅហើយតើគេយកទៅធ្វើយ៉ាងម៉េចទៀតដែរយាយ?

ខ៖ គេត្រាំអង្ក!

ក៖ ចាស!

ខ៖ ដល់ពេលត្រាំអង្កហើយចឹងគេ ត្រាំអង្កហើយគេចាក់ទឹកកំបោរនុងដាក់ត្រាំ

ក៖ ចឹងដាក់ត្រាំនៅទឹកអង្កនុងទៅយាយ!

ខ៖ ចាស! ដល់ហើយចឹងដាក់នៅក្នុងអង្កនុងណា

ក៖ ចឹងមិនមែនដាក់នៅក្នុងទឹកក្បុងនោះទេហេសយាយ?

ខ៖មិនមែននោះទេ! បើសម្រាប់ខ្ញុំ គឺខ្ញុំអត់ដាក់នោះទេ

ក៖ ចាស!

ខ៖ ខ្ញុំអត់ដាក់នោះទេ ទឹកក្បុង

ក៖ ហើយចឹងទឹកកំបោរនុងយកអាថ្លានុងហេសយាយ?

ខ៖ អឺ!ហ្នឹងហើយដល់ពេលស្រាប់ទៅ គេត្រាំមួយយប់ណា!

ក៖ អូចឹងបានត្រាំ១យប់

ខ៖ ចាសត្រាំមួយយប់មិនមែនដាក់ត្រាំ២ម៉ោងអីនោះទេ! ដល់ពេលរួចចឹងទៅ​បើសិនជាគ្មានថ្ងៃនោះទេ ប៉ុន្តែសំខាន់រឿងដាំនោះល្អ ដល់ពេលចឹងទៅលេងអង្កនុងអោយបានស្អាតចឹងឺទៅយកទឹកកំបោរនោះនុងយកអាទឹកថ្លាឆ្វង់នុងយកមកកិនលាយជាមួយនឹងអង្កយើង! ហ្នឹងហើយដាក់លាយជាមួយនឹងទឹកកំបោរយើងហ្នឹង ដល់ពេលដាក់លាយរួច គឺយកស្បៃយើងហ្នឹងអាក្រណាតអាស្តើងហ្នឹង !

ក៖ ចឹងយកមក!

ខ៖ ដាក់កូរជ្រោះ!

ក៖ ចឹងជ្រោះវាហ៎!

ខ៖ ជ្រោះអោយស្អាត អោយកាកអង្កនោះនៅនេះ!

ក៖ ចាស!

ខ៖ ដល់រួចហើយទៅបានវាល់ទឹក វាល់ទឹកដាក់លិចចឹងទៅ ដាក់ទឹកនុងដូសតាមគីឡូ

ក៖ អង្កប៉ុន្នានគីឡូត្រាំនុង?

ខ៖អង្កនុងបើសិនជាថាម៉ាចាន ១ផ្តិលហ្នឹងយើងដាក់ទឹក១ផ្តិលចាស

ក៖ ចឹងហើយរួចយកទៅកូរទៅហេសយាយ?

ខ៖អើដល់រួចហើយចឹងយកទៅកូរទៅ !

ក៖ កូរឡើងខាប់?

ខ៖ កូនរឡើងខាប់

ក៖ ទាល់តែមើលទៅ

ខ៖ ទាល់តែមើលទៅដឹងថាឆ្អិន ហើយស្អិតហើយ ហ្នឹងហើយ អឺមឡើងរលោងភ្លែក!! យកទឹកនុងយកទៅបន្តក់នៅក្នុងទឹកនុង!!ដាក់នៅកាថុង បន្តក់មើលបើសិនជានំនុងវាឡើងដ៏ដែរចឹងវាឆ្អិនហើយ

ក៖ អូ!

ខ៖ បើសិនជានិយាយអំពីយាយសយវិញគាត់មានស្អីគាត់សង្កត់

ក៖ ចាសគាត់មានស្អីសង្កត

ខ៖តែមកដល់ពេលជំនាន់របស់យាយអត់មាននោះទេ

ក៖តើកាលនៅជំនាន់របស់យាយតើយ៉ាងម៉េចដែរទៅ?

ខ៖ កាលនុងធ្វើបន្ទាសឬស្សី

ក៖ ចាសចឹងជាបន្ទាសឬស្សីហេស

ខ៖ ចាស!

ក៖​ចាសចឹងប្រហោងៗចឹងទៅយាយបានយកមកដាក់នៅបន្ទាសឬស្សីនុងទៅ?

ខ៖ ចាស!

ក៖ដល់ចឹងវាបានចេញពីបន្ទាសឬស្សីនុងផ្លុតៗ?

ខ៖ កូនត្រឡោក១ឡើងប៉ុននេះ!

ក៖ ចាស

ខ៖ ញីលទៅៗ!!

ក៖ ចាសញីលៗហើយសង្កត់ពីលើចឹងទៅ?

ខ៖ ញីលហើយសង្កត់ពីខាងលើ

ក៖ ចឹងយាយបើសិនជាយាយសយវិញគាត់សង្កត់ធ្វើពុម្ពណា!

ខ៖ ហ្នឹងហើយ យកធ្វើធ្វើពុម្ព

ក៖ ហ្នឹងហើយ ដល់ចឹងនុងច្រវាយវាវែងចឹងហេស?

ខ៖ ហ្នឹងហើយ!

ក៖ ប៉ុន្តែខ្ញុំចូលចិត្តញ៉ាំអាខ្លីកាតុបៗនុងវិញ!និងអាជន្ទាសវិញ

ខ៖ អូបើសិនជាខ្ញុំវិញមិចូលចិត្តនោះទេ!

ក៖ ខ្ញុំចូលចិត្តញ៉ាំអាខ្លីកាតុបៗហ្នឹង!

ខ៖ អោយស្វិតមើលតែអីចឹង

ក៖ ឡើងផ្លេកនេសយាយនេស?

ខ៖ ហ្នឹងហើយឡើងផ្លេក បើសិនជាយើងមានដាក់បើសិនជាយើងដាក់ស្លឹកអំពៅ យាយដាក់នៅក្នុងអង្កនុង ហើយដាក់កិនទៅណា

ក៖ ចាស!

ខ៖ អូឡើងខៀវស្រងាត់ល្អណាស់!!​

ក៖ ហឹមចឹងមិនមែនដាក់ស្លឹកម្លិះទេយាយ?

ខ៖ មិនដាក់ស្លឹកម្លិះក៏អត់បាន

ក៖ ចឹងវិញ

ខ៖ បើសិនជាដាក់ស្លឹកអំពៅគឺឡើងប្រហើរជាដាក់ស្លឹកម្លិះទៀត!!

ក៖ ចាស

ខ៖ចាស

ក៖ ចឹងយកស្លឹកវាយកអាខ្ចីឬក៏យកអាចាស់?

ខ៖ យកអាល្មម

ក៖​ចាស!

ខ៖ សម្លប្រហើរ!

ក៖ ចាស! ហើយចឹងយាយដូចថាអឺ!! ពីជីវៈភាពរបស់យាយដូចជាចៅចង់ដឹងនៅកាលនុងអត់ទាន់មានម៉ាស៊ីនកិនស្រូវអីនោះទេ តើយាយដូចជាមុននឹងបានអង្កមុននឹងមកដាំតើយាយមានបានឆ្លងកាត់អង្កនុងអោយស្អាត ហើយចឹងពេលមុនដំបូងគេត្រូវធ្វើយ៉ាងម៉េច?

ខ៖ បងប្អូនច្រើន! ក្មួយអើយ!ដែលថាដាក់ហាល គឺដាក់ហាលម្តង៦ថាំង ហើយដឹងថាកិននៅក្នុង១ថ្ងៃហ្នឹង៥ទៅ៦ថាំងហ្នឹងកិន

ក៖ ចឹងកិនត្បាល់ដៃនុង?

ខ៖ កិនត្បាល់ដៃនុង! ទាញទៅ២ទៅ៣នាក់បងប្អូននុង!កិន!ៗរួចដល់ពេលពីព្រឹកទាល់តែថ្ងៃស្មានហ្នឹងរួចហើយ!! រួចហើយតាំងយកទៅរួយ យកទៅអុំ!! អោយចេញចឹងណា

ក៖ ចឹងយាយអត់មានក្បាលដកទេ?

ខ៖ អត់មានទេ រួចហើយយកទៅរួយយកទៅអុំ ដល់រួចទៅតាំងពីល្ងាចនាំបងប្អូនជាន់នៅ១យប់ ជាន់ក្តឿនណា! យើងដូចថាមានក្តឿនត្បាល់ថ្មឡើងប៉ុននេះ!!ដែលថាជាន់១យប់នុង៣នាក់បងប្អូននុង ២ក្បាលល្ងាចម៉ោង៦ចឹងទៅជាន់បាន៣ក្តឿន ដល់ទៅពេលក្រោកពីយប់ម៉ោង៣ទៅម៉ោង៤អីក្រោកទៀត បងប្អូនរបស់ខ្ញុំស្រួលណាស់!!!

ក៖​ចឹងបានចេះស្រុសស្រួលគ្នា

ខ៖ ចេះស្រុសស្រួលគ្នាល្អណាស់!

ក៖ ចឹងចុះនៅក្នុង១ក្តឿននុងប្រហែលជាបានប៉ុន្នានគីឡូទៅយាយ?

ខ៖ ១ក្តឿននុងចង់១០គីឡូ! ក្តឿនរបស់ខ្ញុំធំណាស់

ក៖ ចាស!

ខ៖ ដល់ពេលចឹងទៅ! ក្រោកពីម៉ោង៣ទៅម៉ោង៤នុងក្រោកជាន់ទៀតហើយ ក្រោកឡើងជាន់កពីខាងនុង ៣យប់ !!

ក៖ ចាស

ខ៖ ៣យប់នុងហើយថ្ងៃ៣ក្តឿន ហើយព្រឹក៣ក្តឿននុងទៅ

ក៖ ចឹង៣ក្តឿនអាក្បាលពីព្រលប់នុងទាល់ថ្ងៃភ្លឺនុងហេសយាយ?

ខ៖ ហ្នឹងហើយ

ក៖ ដល់ពេលបានជាអង្កទៅយកមកធ្វើយ៉ាងម៉េច?

ខ៖ យកមកសន្ទាក់គ្មាននេះនោះទេ កាលជំនាន់របស់ខ្ញុំហ្នឹង ដូចថាអត់មានដែរឃើញ តាំងពីពេលខ្ញុំបានរៀបការហើយហ្នឹងទើបគេមានអាកញ្ជែងរែកកន្ទុកគេនុងណា

ក៖ អូចឹងកាលនុងអត់មានទាន់មានកញ្ជែងរែកកន្ទុកទៀតយាយ?

ខ៖ អត់មាននោះទេ អត់ទាន់មានអាកញ្ជែងរែកកន្ទុកនោះទេ!

ក៖ ចឹងបានយកកន្ទុកចេញហេស?

ខ៖ យកកន្ទុកចេញ

ក៖ ហឹម!

ខ៖ រួចដល់ពេលនេះទៅ រួចបានខ្ញុំថត មានប្តីមានអីចឹងទៅបានឃើញមានគេ យកកញ្ជែងរែងកន្ទុកនុងយកមកដាក់ទៅ

ក៖ ចឹងយាយមានកញ្ជែងរែងកន្ទុកនុងច្រើនជាស្ទាក់ហេស?

ខ៖ ចាស!

ក៖ ចឹងវាលឿនហេស?

ខ៖​វាលឿនជាង

ក៖ ចាសរែងតែកន្ទុកទៅ

ខ៖ អឺ រែងចាក់ៗទៅ

ក៖ ចឹងអង្កទៅអង្កទៅយាយហេស?

ខ៖ អង្កទៅដោយអង្កទៅ!កន្ទុកដោយកន្ទុកទៅ

ក៖ហឹម!

ខ៖ ហើយចឹងដល់ពេលរួចយកមកអុំអីអោយស្អាតក្បាលអង្កមអីអោយស្អាតអីចឹងទៅ តាំងរែងកញ្ជែងយើងធម្មតាហ្នឹង យកស្រូវចេញបន្តិច

ក៖ យកស្រូវចេញបន្តិច!!

ខ៖ ហួស! ហត់

ក៖ ហើយចឹងយាយរែកនុងតើយាយបានចេះរែងដែស?

ខ៖ ចេះ!ចេះរែងតាំងពីអាយុ១៦មកម្លេះ!!ចេះរែងអង្ក

ក៖ចឹងហ៎

ខ៖ ចាស ហើយដល់ពេលយាយរបស់ខ្ញុំគាត់អត់មានចេះរែងទាល់តែគាត់ខូច គាត់អត់ចេះរែកអង្កនោះទេ ដល់ពេលគាត់រែងចឹងទៅគាត់បានក្រលែង!

ក៖ ចឹងគាត់រែងអត់មូល

ខ៖ អឺ ស្រូវអត់នៅកណ្តាល!ដល់ចឹងឡើងតាំងស្រែកហៅខ្ញុំហើយ អោយមករែងអោយគាត់!!

ក៖ រួចចឹងយាយចេះស្តៃអីនុងតាំងពីអាយុ១២មកម្លេះ?

ខ៖ ស្តៃអីហេស? អត់មានចេះស្តៃអីនោះទេ

ក៖​ចឹងយាយអត់មានចេះទេ?

ខ៖ អត់មានចេះស្តៃនោះទេ

ក៖​ចឹងបានចេះអាស្ទាក់យកកន្ទុកនុងចេះ

ខ៖ បើស្ទាក់យកកន្ទុកនុងចេះ

ក៖ ១ចំហៀង?

ខ៖ ស្រូវមកក្រោយ

ក៖ ចាសស្រូវទៅក្រោយហើយអង្កស្អាតមកខាងមុខ?

ខ៖ ចាស! ខ្ញុំស្តៃខុសគេបើសិនជានេះស្រូវមកខាងមុខវិញ! ហើយអង្កមកខាងក្រោយវិញវាយើងមិនចេះអាក្រឡែងនេះនោះ

ក៖ ចាស!ៗ

ខ៖ ហឹម

ក៖ កូនចៅខាងក្រោយអត់មានចេះនោះទេយាយ

ខ៖ អត់ចេះនោះទេ

ក៖​ចឹងបានថាអើយ!

ខ៖ តែអ៊ំក្បាលអង្កាមនុង! វាមិនចង់ចេះអុំផង

ក៖ ចឹងកំពប់អស់ហើយយាយមកដល់ពេលឥឡូវ?ហើយរែងកំពប់អស់ហើយ?

ខ៖ ហ្នឹងហើយ

ក៖ ដល់ចឹងបានតស៊ូយាយនេស?

ខ៖ នឿយណាស់អំណត់តស៊ូព្យាយាមណាស់!

ក៖ ទំរាំងបានអង្ក!

ខ៖ ប៉ុន្តែលឺសូរថាស្ពឹកដៃស្ពឹកជើងអីនោះមិនដែរនោះទេ!! អង្កជាន់នោះហ៎! សុខភាពរបស់គាត់ល្អ

ក៖ ចឹងអត់មានដែរបានលឺថាឈឺឆ្អឹងឈឺឆ្អែងអី?

ខ៖ មិនដែរលឺនោះទេ ថាឈឺឆ្អឹងឆ្អែងអីនោះទេ! មកដល់ខ្ញុំនេះឡើងព្រឹមតែម្តង

ក៖ ហឹ

ខ៖ គេប្រើតែជី!

ក៖ ហឹម

ខ៖ អាបេនុងដាក់ជីអាចម៏គោដាក់អីមានអី!ហូបច្រើន! ហើយសព្វថ្ងៃហ្នឹង!ក្រពះផង សព្វថ្ងៃហ្នឹង បេះដូងផង!រួចទៅអោយតែលឺក្តុងក្តាំងអីនុងគេច្រៀង ឡូឡាអីនុងហឹបនៅនឹងខ្លួនតែម្តង។

ក៖ ចាសហើយមកដល់ពេលឥលូវនេះយាយបានឆ្លងអាយុមកដល់ ឥឡូវនេះដូចថាឆ្លងបានប៉ុន្នានសង្គមហើយយាយតើសង្គមអ្វីខ្លះហើយយាយ? តើមានទាន់ដែរឬទេ?

ខ៖ ខ្ញុំកាលពីក្មេងមកខ្ញុំទាន់សង្គមសម្តេច

ក៖ ចឹងសង្គមសម្តេចនុងគេហៅថាសង្គមរាស្ត្រជានិយមហេសយាយ?

ខ៖ ហ្នឹងហើយចាស!

ក៖ ហើយចុះមកដល់បន្ទាប់មកទៀត?

ខ៖ សង្គមរាស្ត្រជានិយម ហើយមកដល់លន់ណល់បានមក៣ឆ្នាំ!!

ក៖ ចាស

ខ៖ រួចបានមកចូលខ្មែរក្រហមនេះ

ក៖ នៅប៉ុលពតហ្នឹងហេសយាយ?

ខ៖ ហ្នឹងហើយវេទនាណាស់

ក៖ ចាស៣ឆ្នាំ៨ខែ

ខ៖ ៣ឆ្នាំ៨ខែ២០ថ្ងៃ!

ក៖ របបប៉ុលពតប្រល័យពូជសាសន៏ហ្នឹងមកផុតពីហ្នឹងគេហៅរបបអ្វី?

ខ៖ មិនដឹងអី

ក៖ អឺសាធារណៈរដ្ឋណាយាយ

ខ៖ អើ!ៗ

ក៖ ដល់រួចមក រដ្ឋកម្ពុជា ដល់មកបានឥឡូវប្រជាធិបតេយ្យបហុបក្សណាយាយ

ខ៖ បាន!

ក៖ចាសមកចឹងយាយបាន៦ជំនាន់ហើយនេះ

ខ៖ ចាស!

ក៖ ចឹងយាយបានច្រើនជំនាន់មកហើយ

ខ៖ ហឹម

ក៖​ចាសយាយបានច្រើន ចៅសារក្រោយមិនដឹងថាបានប៉ុន្នាននោះទេ!

ខ៖ មិនដឹងទេ! អូយ!ក្មួយអើយបើសិនជាម៉ាក្រុមគ្រួសារមកពូជពង្សម្តាយ ហើយបងប្អូនជីដូន១ ប្អូនៗហ្នឹងម៉ាជំនាន់អាពតនុង វាអោយពេលឆ្លងទន្លេរួចវាអោយទៅកាប់ដីធ្វើទំនប់នៅតាកុត

ក៖ ឆ្លងទន្លេរួចកូនខ្ចីហ្នឹង?

ខ៖ មានតែខ្ញុំទេ! វារុកវារានអោយទៅដែរនុង

ក៖ យាយកាលនៅក្នុងរបបនុងយ៉ាងម៉េចដែរចូលយាយរៀបរាប់ពីអឺ ជីវៈភាពរស់នៅក្នុងសម័យប៉ុលពតនុង?

ខ៖ សម័យប៉ុលពតនុងកាលពីទី១មកខ្ញុំអត់មានព្រមចង់ចូលនោះទេណា​រួចចឹងទៅដល់ពេលយូរៗទៅ វាខ្ញុំធ្វើស្រែអីនៅឯដៃ៤ឯណោះ ហើយបានស្រូវប្រហែលជាបាននស្រូវនុងប្រហែលជា៤ដឹក ដល់ចឹងស្រាប់តែខ្ញុំចូលរោងបាយនុងគេទៅច្រូតស្រូវនុងយកទៅដាក់ឃ្លាំងណា​ដល់ពេលរួចទៅយកទៅដាក់ឃ្លាំង រួចចឹងទៅក៏ ដាក់ខ្ញុំអត់សុំគេស៊ីតាមផ្ទះណា រួចចឹងទៅគេបើក ស្រូវអោយ១ខែ១ថាំងដល់ចឹងថាស៊ីគ្រាន់ដែស? បើសិនជាតែ១ថាំងហ្នឹង!

ក៖ ចាស

ខ៖ គេជំរុញយើងអោយទៅចូលស៊ីបាយនៅខ្ទះនុងរួចក៏ចូលនឹងគេចឹងទៅ រួចទៅកាលនុងខ្ញុំអាយុថ្លៃណាស់!

ក៖ ហឹម

ខ៖ ឪពុកម្តាយរបស់ខ្ញុំគេថាជាអតីតស័ក៥ គឺអោយខ្ញុំទៅកើបអាចម៏ កើបអីស្អីណា ខ្ញុំធ្វើដែរអោយតែខ្ញុំបានរស់ មិនដែរបានអាវសំពត់ខោអាវកូនអីគេមិនដែរបានបើកអោយនោះទេ​ នៅតែថ្ងៃយកទៅវ៉ៃចោលនោះទេ! ហឹម ម៉ាគ្រួសារ២គ្រួសារនុងហ្នឹង នៅតែថ្ងៃគេយកទៅវ៉ៃចោលប៉ុន្តែទេវតាលោកជួយខ្ញុំ។

ក៖ ចឹងនៅក្នុងរបបនុងគេធ្វើបាបយាយប៉ុន្តែគេមានដែលដាក់ទារកម្មវ៉ៃដាំជ្រំធាក់អីដេស?

ខ៖ អត់នោះទេ អត់ដែរទេ!

ក៖ គ្រាន់តែធ្វើបាបមិនអោយធ្វើការងារ?

ខ៖ គ្រាន់តែធ្វើបាបមិនអោយធ្វើការល្អ! ធ្វើការមិនល្អ

ក៖ ចឹងធ្វើការដូចជាអោយទៅកើបលាមកនុងហេស?

ខ៖ អឹម ទៅកើបលាមកនុងហើយអាកំណើតមីនេះថាអីមីឆាងកូនយាយយ៉ានោះ! គេធ្វើប្រធានដល់រួចទៅបានកូននោះ៣ខែ ហើយគេបានហៅប្រាប់ប្រធានភូមិតាហុងនុងហើយអោយខ្ញុំទៅលើកភ្លឺស្រែដីអាចម៏ ដីអាស្បៅដុះនោះ ដីគេជួល អូ ក្មួយអើយទៅមើលតែ២ព្រឹក ស្រាប់តែក្តៅមុខក្តៅមាត់ឡើងថាយៗ ស្រាប់តែដូចដើរអត់មានទាន់ត្រង់ផ្លូវនោះទេ ដល់ពេលប្រាប់គេថាធំដើរអត់ត្រង់ផ្លូវនោះទេ! រាងដូចជានៅត្រីលត្រូតៗស្រាប់តែមកដល់ផ្ទះ ហើយស្រាប់តែទៅស៊ីបាយរួច ហើយវ៉ៃអាកូននោះមកផ្ទះ គ្រាន់តែប្រាស់ទីលែងវារឹងខ្លួនស្តូកថាកូននោះវាយំអើយៗយំ យំឡើងមិនដឹងត្រូវធ្វើយ៉ាងម៉េចបើសិនជាយើងលើកដៃអត់រួចហើយលើកជើងអត់មានរួចបើសិនជារាំងខ្លួនឡើងស្នូក បានតាម៉ាត់ៗហ្នឹង ចាមណាគាត់បានទៅគាសត្រីនៅចំកែងតួយហ្នឹង រួចហើយឪពុកនោះគេអោយទៅដែរ ស្រាប់តែគាត់នោះមិនដឹងថាម៉េចបានជាដើរមកតាមហ្នឹង! សួរមីអាងអាថីនុងបានអោយកូនយំម៉េច?ថាតាអើយជួយខ្ញុំផង! ខ្ញុំលើកដៃអត់រួចហើយលើកជើងអត់មានរួចនោះទេ ភ្លឺស្រែ គេអោយលើកភ្លឺស្រែហើយគេអោយលើកបានមកនុងចេញពីអាដីគេដុះស្មៅនោះស្រាប់តែបានគាត់ឡើងមក ដល់ពេលគាត់ឡើងមកស្រាប់តែគាត់បានដាក់លើកូននុងនៅលើទ្រូងអោយ ចឹងដាក់នៅលើទ្រូងអោយគាត់ទៅបោចអាដែងនែក គាត់សួរថាតើទាល់នោះទេហេស? គាត់ថាអត់នោះទេ ចឹងថាទាស់ហើយបន្តិចៗ!! គាត់ទៅយកអាផ្ជ័លអាយើងកាលពីដើមនោះហ៎ មកម៉ាដៃមូលនៅត្រឹមហ្នឹង ដល់ហើយយកទៅដាក់ដាំទឹក ដល់ចឹងមានអ្នកណាបើសិនជាគេទៅធ្វើការអស់រលីងហើយ ដូចជាស្ងាត់ឡើងរហៀងកាលនៅជំនាន់ប៉ុលពតនោះ!

ក៖ ដល់ចឹងកាលនុងតើគេបានយកមកធ្វើជញ្ជាំងហ្នឹង?

ខ៖ ហ្នឹងហើយអាផ្ជ័លស្លឹកវាសៗ

ក៖ ចាសៗ

ខ៖ រួចហើយមូលទៅគាត់ទៅយកដាំ គឺយកទៅដាំទឹកណា ចឹងគាត់ដាំទឹក គាត់យកអាផ្ជ័យនុងដុត! ដុតទៅទឹកពុះគាត់រត់ទៅក្នុងនុងតែម្តង យកអានេះវានុង កំទិចវានុងបុកទៅចេញឡើងក្រហមឆេះនេះផឹកទៅ ហើយអាកែវចរណៃវាឡើងវែងនេះនោះ គាត់បានប្រាប់ថាផឹកទៅផឹកអោយអស់ប៉ុណ្ណឹងទៅ ហើយថាបានក្រោករួចដែស?ចឹងថាក្រោកមិនទាន់រួចនោះទេ! គាត់តានុងគាត់ប្រហែលជាអាយុ៨០ គាត់ជួបលើក ជួយលើកដាក់កូនទៅវិញ!នៅកន្ទេលវិញ ហើយលើកហ្នឹងគេទ្រដាក់ចំត្រឹមនេះ ហើយផ្លុំទឹកនុង ផ្លុំហុចៗ នុងប្រហែលជាបាន១ថ្លឹងដៃពីកែវ ទៅថាតាឯងលែងខ្ញុំមើល ហឹមលែងទៅអត់អី ដល់ពេលអត់អីចឹងក៏គាត់ថាផឹកទៅ ផឹកអោយអស់ ដល់ចឹងផឹកអស់កន្លះកែវ!! ខ្ញុំដេកវាមិនកើត ដល់ចឹងហើយគាត់ដាក់អោយខ្ញុំដេក ដល់ដាក់អោយដេកស្រាប់តែគាត់បែកញើសឡើងស្រាប់ៗស្រាក់ៗ ហើយលួចក្រោកដោយខ្លួនឯងថាតាខ្ញុំបាត់ហើយ អូស! ខ្ញុំអរណាស់លោកអើយ

ក៖ ចឹងបានស្រាលខ្លួនវិញ

ខ៖ ហ្នឹងហើយបានស្រាលខ្លួនវិញហើយខ្ញុំនៅចាំថ្នាំនុងនៅជាប់ជានិច្ចនុងមកណា! គឺទាល់អីនៅក្នុងខ្លួនដឹងថាបានទាល់អីចឹង គ្មានអ្វីជាងដើមខ្ចល់នុងនោះទេ ។

ក៖ ចឹងគេហៅថាដើមខ្ចល់ចឹងហេស

ខ៖ ហឹមដើមខ្ចល់!! ចាសកាលពីដើមគេវ៉ៃដាក់ធ្វើបន្ទប់ខាងក្នុងអីចឹងធ្វើអី

ក៖ ចឹងអាហ្នឹងគេធ្វើជាកន្ទេលដែរ?

ខ៖ ហ្នឹងហើយគេក៏យកទៅធ្វើកន្ទេលដែរ

ក៖ តែធ្វើកន្ទេលនោះដូចជាដើមផ្សេងដើមចាកទេហេសយាយ? អានុងដើម

ខ៖ ដូចជា ជាមួយនឹងគ្នា

ក៖ ចឹងមានកន្ទេល

ខ៖ ដឹងអីហ៎ ដឹងថាគេហៅថាដើមខ្ចល់!

ក៖ អូចឹងមកដល់ពេលឥលូវនេះអត់មាននោះទេហេសយាយ?

ខ៖ អត់មាន!!

ក៖ ហឹមចឹងចៅក៏អត់មានស្គាល់ដែរ ដឹងថាស្គាល់ហ្នឹងគឺគេយកកាលពីមុនមកកាលខ្ញុំនៅពីក្មេងៗគេយកមកធ្វើជាបន្ទប់វ៉ៃគៀបៗជាមួយនឹងឬស្សីនុងចឹងទៅ

ខ៖ ហ្នឹងប្រហែលជា៧ម៉ែត្រ៧ទឹកអីនុង គេដេរណា​គេដេរ៧ៗទឹក

ក៖ ចាសយាយចឹងពេលដល់ពេលយាយផ្ទាល់ហើយដល់ក្រោយមកទៀតតើមានឃើញពីណាអាការាក់អីចឹងដែរ ដូចថាបានជួយគេម្នាក់អីទៀតចឹងបានដេស?

ខ៖ បាន!ជួយបាន

ក៖ ចឹងបានអ្នកនៅក្នុងភូមិហ្នឹងតើឈ្មោះអ្វី?

ខ៖ កាលនុងអ្នកណានោះទេនេះ! អូពៅ ងាប់ហើយវាទាស់នឹងខ្លួននុងថា! ហឹមកាលនុងបានវាកូនធំណាស់ទៅហើយកូនចេះអង្គុយអីហើយ បានវាងាប់

ក៖ ដល់ចឹងបានគាត់ទាស់ចឹងទៅយាយបានធ្វើអោយគាត់ផឹកហើយគាត់ជាចឹងដែរ?

ខ៖ ជាៗ! ហឹម រួចវាមកថ្ងៃក្រោយទៀត កុំអីក៏វាមិនងាប់ដែរតាមមើលកូនយាយយ៉ៃនុងលាងអង្កឡើងកន្លះបាវណា វាទៅកិននៅផ្ទះមីស៊ីមនេះ​លាងគេអោយ វាបានអោយគេលើកដាក់នៅលើក្បាលវា

ក៖ ទូល

ខ៖ ទូលពីផ្ទះមីស៊ីមហ្នឹងមក!ទូលតេម្តង

ក៖ ហឹម

ខ៖ ដល់ចឹងទៅជាក្តៅ ដល់ក្តៅចឹងឡើងមកយប់ឡើងងាប់

ក៖ ហឹម

ខ៖ ហឹមរួចមានដឹងឯងណាអត់មានដឹងថាអាទាស់ក្រោយហ្នឹងអត់មានដឹងថាវាទូលអង្កផងនុងអត់មានដឹងនោះទេ

ក៖ ចឹងយាយកាលពីផុតពីរបបនុងមកតើយាយកាលនុងតើអោយយាយរំលឹកពីអតីតកាលដូចជានៅជំនាន់គេហៅថារបបអ្វី ដូចជាលន់ណល់នោះតើជីវៈភាពរបស់យាយរស់នៅកាលនុងយ៉ាងម៉េចដែរ?

ខ៖ជីវៈភាពកាលនៅសម័យជំនាន់លន់ណល់នោះគឺវេទនាណាស់ អាគេទំលាក់គ្រាប់បែកផងអាអីផង រួចហើយច្រូតស្រូវ ចឹងច្រូតស្រូវអាគេបាញ់អាឡាកេតអីគេនោះ បើប៉ុនៗនេះអាយាយបុកស្លានោះ

ក៖ ចាស

ខ៖ អត់ដឹងផងនុង អត់មានដឹងថាគេបាញ់ផងនុង ស្រាប់តែនុងអាជំនាន់អាខៀវគីហើយនុងណា​អាពួកវាហ្នឹងមិនលន់ណល់ ដល់ចឹងលន់ណល់អោយចុះមកនុងស្រាប់តែប្រែត ស្រាប់តែធ្លាក់អាគ្រាប់កន្ទិចនុងឡើងរាយ រួចស្អីនុង សួរទៅតាហៀងហ្នឹងណា ច្រូតស្រូវអោយតាហៀង

ក៖ ចាស

ខ៖ ច្រូតស្រូវអោយតាហៀងហ្នឹង! ថាស្អីហ្នឹង ស្រាប់តែទៅអោនមើលទៅហើ!! ទ្រាហែកនេះបន្ទុកគ្រាប់ណា! ហើយថាហី! ស្រាប់តែនាំគ្នារស់ ព្រលឹមឡើងវាទំលាក់គោដេកទំលាក់ពាមក្នុង នេះហ្នឹងទួលតាកោនេះទំលាក់ខ្ទិចទំលាក់ខ្ទីចឹងមិនងាប់នៅឯណាខ្លះ! ហើយនិងអាបងគេអាស្រីមនោះ ប្តីមីសាននុងហ៎ អានោះនៅគោលដេកនោះហើយដល់ចឹងអា កូនតាម៉ាននេះមិនដឹងថាឈ្មោះអ្វីនោះទេភ្លេចហើយវា

ក៖ ចឹងកាលជំនាន់នុងទំលាក់គ្រាប់បែកចឹងហេសយាយនេស?

ខ៖ ហឹមរួចទៅអើយ! អឺដល់ផុតពីអាទំលាក់គ្រាប់បែកទៅក្មួយអើយ!វាផ្លោងពីមៀនមកផ្លោងពីអីណា ព្រៃទទឹងអីនុងក៏វាផ្លោងមកដែរ! មិនដឹងថាថ្ងៃមួយមិនដឹងថាផ្លោងមកពីណាមកនោះទេ ហើយងាប់គោតាជុននេះអស់១នឹម ហើយងាប់អាប៉ុននោះកូនតាចឹមនោះអ្នកធ្វើតោ្នតណា នៅស្រុកឯខាងលិចនោះណ៎ រួចហើយទៅខ្ញុំហ្នឹងដល់ពេលទំលាក់ឡើងក្តាំងៗនៅខាងត្បូងផ្ទះនោះហ្នឹង ដល់ពេលរួចចឹងឪពុករបស់ខ្ញុំបានប្រាប់ថាអោយរំលែកគ្នាចឹងទៅ ព្រោះនៅរន្ធដៅហ្នឹងមានគ្នាដល់ទៅ៣៥ទៅហើយដល់ចឹងថាអោយរំលែកគ្នា ស្រាប់តែខ្ញុំប៊ុនស៊ីមជាប្រុស ងាប់បាត់ហើយមិនដឹងនៅងាប់ឯណានោះទេ ម៉ាជំនាន់នុង ដល់ពេលហើយស្រាប់តែ២នាក់បងប្អូននុង១យប់! យើងវាផាំងមកធ្លាក់ដីឡើងរូល ខាងនោះធ្លាក់ដីហើយគ្មានបានដេកនោះទេ លើកដៃបួងសួងទេវតាជួយខ្ញុំផង! ជួយខ្ញុំផង គុណម្តាយគុណឪអើយជួយខ្ញុំផង នៅកាលនុងឪពុកម្តាយខ្ញុំមិនទាន់ខូចនោះទេនៅ ហឹម!! ចាស

ក៖ ចឹងយាយមុននឹងបញ្ចប់តើយាយមានពាក្យពេចន៏អ្វីដើម្បីផ្តាំផ្ញើដល់កូនចៅជំនាន់ក្រោយ?

ខ៖ ដែងខ្ញុំពីជំនាន់របស់ខ្ញុំបានបន្តបន្ទាប់មក មិនបានសុខនោះទេ ទើបតែនឹងបានឥឡូវហ្នឹងនោះទេ ជំនាន់ក្មួយៗក្រោយហ្នឹងបានស្រួលបានសុខ ខ្ញុំមិនបានសុខនោះទេហត់នឿយណាស់ ភ័យណាស់ ភ័យខ្លាចគ្រាន់តែថាអាកប៉ាល់ហោះ! គ្រាន់តែអាកាទំរុយនោះដាក់អាកំភ្លើងនោះនៅខាងលើ ដាក់នៅលើឡាននោះ ហើយអាកំភ្លើងធំនុង ហើយដល់ពេលបាត់ពីលិចទៅកើត ហ្នឹងមកធ្លាក់ចង្អេលពីដៃក៏កំពប់មកអស់រលីងហើយបាត់ស្មារតីអស់ ភ័យក៏ច្រើន ហត់ក៏ច្រើន ដល់រួចមកបានឆ្លងកាត់នៅជំនាន់ប៉ុលពតនេះទៀតភ័យណាស់ ដល់ពេលសព្វថ្ងៃហ្នឹងខ្ញុំសូមផ្តាំកូនចៅថាកុំអោយឆ្វេកឆ្វាតទៅលិចទៅបក្សនេះបក្សនោះមានតែបក្សទេវតានោះទេជួយ! ជួយតាំងពីរូបម្តាយទាល់តែទៅដល់កូនទៀត អត់មានខ្វះអីនោះទេ ចង់ឈឺដេក១ឆ្នាំក៏អត់មានអ្នកណាមកថាទេ យាយឯងកុំដេកទៅធ្វើការនោះអត់មានទេ!! ម៉ាជំនាន់នេះជំនាន់សម្តេចហ៊ុនសែននេះល្អណាស់រកមិនបានទេ​ ខ្ញុំបានសុខខ្ញុំបានស្រួលខ្ញុំឈឺហើយ ក៏ចង់ទៅពេទ្យទៅ បើសិនជាមិនចង់ទៅពេទ្យទេក៏នៅមើលនៅផ្ទះទៅ ហ្នឹងហើយមានប៉ុណ្ណឹង គ្រាន់តែថានៅផ្ទះមែនអោយតែខ្ញុំបានសុខគឺខ្ញុំសុខចិត្តហើយ ខ្ញុំថ្វាយបង្គំរាល់ថ្ងៃ!

ក៖ ចាស!

ខ៖ ខ្ញុំនឹកដល់ទេវតាព្រះអិនព្រះព្រហ្មយុមរាជ មានតែលោកសម្តេចនាយករដ្ឋមន្ត្រីហ៊ុនសែនទេលោកជួយ អោយខ្ញុំបានសុខ មិនបានទៅកាប់ព្រៃទៅកាប់ជីទៅកាប់ដីទួលឯណានោះទេ ខ្ញុំសុខណាស់! ដល់ពេលឥឡូវនេះបានសុខហើយ តើបានសុខប៉ុន្នានដែរហើយ២០ទៅ៣០ឆ្នាំហើយសុខហ្នឹង។

ក៖ ចាស៣០

ខ៖ ចាសរួចរកធម៏រកអា

ក៖ ចាស៣០ជាងហើយយាយ!

ខ៖ ចាសខ្ញុំធំតាំងពីដាច់មក ការរួចមក បាន២០ឆ្នាំ តាំងពីដាច់មក៤០ហើយ

ក៖ ចាសចឹងតាតើគាត់ឈ្មោះអ្វីដែរតាប្តីយាយតើគាត់ឈ្មោះអ្វី?

ខ៖ គាត់ឈ្មោះ លឹមមី

ក៖ចាស

ខ៖ ចាស

ក៖ និយាយទៅអត្តចរិតរបស់គាត់យ៉ាងម៉េចដែរយាយ?

ខ៖ អត្តចរិតរបស់គាត់ល្អណាស់

ក៖ ចាសចឹងតាំងពីរៀបការមកគាត់មានដែរបានធ្វើបាបប្រើអំពើហិង្សាអីដេស?

ខ៖ ទេ!អត់ទេ! មិនដែលនោះទេ

ក៖ ចឹងគឺពាក្យសំដីអសុរស់

ខ៖ អត់មានទេ! ល្អណាស់! ខ្ញុំចង់និយាយតាំងតានិងយាយ២នាក់នេះ មិនដែលមកគួកខ្ញុំ១ដៃហើយជេរខ្ញុំ១ម៉ាត់អត់មាននោះទេ

ក៖ ចឹងតើគាត់ចេះពិសារស្រាអីដេស?

ខ៖ អឺ កាលពីក្មេងនោះបានបន្តិចបន្តួច!

ក៖ ចឹងល្បែងអីដែរហេស?

ខ៖ អត់មានល្បែងនោះទេ!

ក៖ ហើយចុះគាត់មានបានបួសរៀនដេស?

ខ៖ បាន!បានបួស

ក៖ តើបួសប្រហែលជាប៉ុន្នានព្រះវស្សាដែរយាយ?

ខ៖ បួស​នុង ៦ទៅ៧វស្សាអីដែរ! ចូល១០វស្សាអីហើយមើលទៅមិនដឹង

ក៖ តើយាយបានរៀបអាពាហ៏ពិពាហ៏ជាមួយនឹងគាត់នុង តើបានភ្ជាប់សាច់ឈាមបងប្អូនដេស?

ខ៖ អត់នោះទេ អត់មានដែរបានស្គាល់គ្នានោះទេចាស!

ក៖ ចឹងអ្នកក្រៅហេស?

ខ៖ ចាស!

ក៖ ហើយចុះតើគាត់នៅឯណាដែរស្រុកកំណើត?

ខ៖ នៅខ្លួយ

ក៖ តើមូលហេតុអ្វីដែរបានជាគាត់មកស្តីដណ្តឹងយាយ?

ខ៖ បងប្អូនគេពីកាលជំនាន់នុងគឺរត់ពីអាគ្រាប់បែកនោះមកនុងមកនៅឯដៃ៤ មកនៅឯនេះឯខាងទំនាបនៅខាងក្រោមនេះដល់ពេលហើយចឹងគាត់ឃើញខ្ញុំហ្នឹង គាត់ហៅបងគាត់នុងមកដូចថាម្តាយ

ក៖ ហើយចឹងតើគាត់បានជូនថ្លៃទឹកដោះអោយដល់យាយប៉ុន្នានដែរ?

ខ៖ កាលនុងបាន៥០០កាលនុង

ក៖ ចាស!ហើយដល់ពេលចឹងគាត់ដូចថាបានអឹម រៀបអាពាហ៏ពិពាហ៏ជាមួយហើយតើយាយបាននៅជាមួយនឹងឪពុកម្តាយបន្តឬក៏បែកពីគាត់?

ខ៖ នៅរហូតដោយសារតែម្តាយនិងឪពុករបស់គាត់ខូចចឹងទៅក៏គាត់កាលនេះនុងដល់ទៅពេលឆ្នាំ៧២ខ្ញុំរៀបការទៅ ខ្ញុំនៅជាមួយនឹងម្តាយខ្ញុំថែរក្សាម្តាយខ្ញុំហ្នឹង រហូត។

ក៖ ចឹងតើយាយរៀបការនៅអាយុប៉ុន្នាន?

ខ៖ នៅ២០ ប្រហែលជា២៥អីហ្នឹង!

ក៖ តើតាអាយុប៉ុន្នានដែរបានរៀបការនុង?

ខ៖ តា៣០ហ្នឹងហើយ

ក៖ ដល់ពេលរៀបការហើយតើយាយបានប្រកបមុខរបរធ្វើអ្វី?

ខ៖ ធ្វើស្រែ ហើយគាត់ឡើងត្នោត

ក៖ ចឹងគាត់ជាអ្នកឡើងត្នោត

ខ៖ ហ្នឹងហើយ

ក៖ ហឹម! ទៅយាយមានកូនចំនួនប៉ុន្នាននាក់?

ខ៖ ២នាក់

ក៖ ចឹងកូនទី១មានឈ្មោះអីដែរយាយ?

ខ៖ ឈ្មោះ លឹមហឿន!

ក៖ ភេទស្រីនុងហេស?

ខ៖ អឺ

ក៖ ហើយឥឡូវរាល់តែថ្ងៃយាយបាននៅជាមួយនឹងលឹមហឿននុងហេស?

ខ៖ នៅជាមួយ

ក៖ ចាសចឹងចុះតើប្តីរបស់គាត់ឈ្មោះអ្វី?

ខ៖ ឈ្មោះ បើសិនជាយកឪពុកឈ្មោះ ឃឿនផល

ក៖ ឃឿនផល

ខ៖ មើលឈប់ អឺ ខឿនផល

ក៖ អូខឿនផលណ៎

ខ៖ អើ

ក៖ ចឹងស្រុកកំណើតរបស់គាត់នៅឯណាដែរខឿនផលនុង?

ខ៖ នៅអូដា

ក៖ គាត់រៀបអាពាហ៏ពិពាហ៏អោយនុង ចាស់ទុំជាអ្នកចូលស្តីដណ្តឹងនុងទេណ៎?

ខ៖ ចាស!

ក៖ ហើយចឹងទៅមកដល់ពេលឥឡូវតើគាត់បានកូនប៉ុន្នានដែរ?

ខ៖ តែ១ហ្នឹង

ក៖ ចឹងតែមួយហ្នឹង

ខ៖ មាន៦ទៅ៧

ក៖ ចឹងបាន៦ទៅ៧នាក់ដែរកូននុង?

ខ៖ ចាសប៉ុន្តែវាមិននៅ!

ក៖ ចឹងបាននៅតែ១ហ្នឹងនោះទេ?

ខ៖ ហ្នឹងហើយបាននៅតែ១ហ្នឹង

ក៖ ហូ!

ខ៖ អាកូនបងគេនោះ! បាន៣

ក៖ ចឹងឈ្មោះអ្វីកូននុង ? មកកូនទី២?

ខ៖ ឈ្មោះអ៊ីម

ក៖ ឈ្មោះអ៊ីមហ៎?

ខ៖ ឈ្មោះដាក់នាមត្រកូលណា! មីតាំងអ៊ីម! ហើយតាឈ្មោះតាមី

ក៖ ចឹងតែប៉ុណ្ណឹងនោះទេហេសកូន?

ខ៖ មានតែប៉ុណ្ណឹង! មាន២នាក់នុងឆ្លងជំនាន់អាពត កូននៅក្នុងជំនាន់ប៉ុលពតនុង។

ក៖ អូ!

ខ៖ នៅពេលឆ្នាំ៧៩និង៧៥!

ក៖ ចាសចឹងយាយអឺ កាលរៀបរាប់របស់យាយបានក្បោះក្បាយហើយតើយាយមានមតិអ្វីដូចថាផ្តាំផ្ញើដល់កូនចៅដែរយាយ?

ខ៖ មតិផ្តាំផ្ញើដល់កូនចៅជំនាន់ក្រោយនុងហេស!

ក៖ អោយយ៉ាងម៉េច?

ខ៖ អោយចេះថែរក្សាខ្លួន អោយចេះអឹម អោយពីជំនាន់ដើមមកយើងបានសុខហើយមកដល់ពេលសព្វថ្ងៃហ្នឹង កាលពីពេលជំនាន់ដើមវាវេទនាណាស់ លំបាកណាស់ប៉ុន្តែម្តាយឪយប់ព្រលប់អីម្តាយឪថែទាំកូនណាស់មិនអោយដើរមិនអោយអីនោះទេ រួចចឹងមកដល់ពេលសព្វថ្ងៃនេះបានសុខហើយបើសិនជាមានកូន បានសុខហើយក៏ប៉ុន្តែវាលំបាកនឹងកូនចៅ!! ហ្នឹងហើយស្តាប់អត់មានបាននោះទេដូចថាវាមិនបានស្តាប់បង្គាប់ម្តាយឪនោះទេ! វាដូចថាហៅថាក្មេងទំនើងណា! ដល់ចឹងម្តាយឪលំបាកចិត្តណាស់ទៅមានថ្នាំញឿនអីចឹងទៅ រួចម្តាយឪក្រដល់ពេលគេចាប់ឆ្កាអីចឹងទៅ មានអីគឺរកតែលុយអង្កការយកមកដោះអោយកូន ដូចជាសព្វថ្ងៃនេះចឹងលំបាកណាស់!

ក៖ ចាស!ចឹងយាយដូចថាផ្តែផ្តាំកុំអោយកូនភ្លើតភ្លើន​ អោយចេះគោរពឪពុកម្តាយគឺជាអ្នកមានគុណចឹងហេសយាយ?

ខ៖ ហ្នឹងហើយជាអ្នកមានគុណដល់យើង

ក៖ ហើយជៀសអោយផុតពីគ្រឿងញឿន ចឹងហេស?

ខ៖ អឹម

ក៖ ហើយចឹងសង្គ្រាមគេអត់មានត្រូវការទេ?

ខ៖ អត់ត្រូវការទេ

ក៖ ចឹងអោយចេះថែរក្សាប្រពៃណីដូនតាដូចជារៀប?

ខ៖ រៀបការយើង

ក៖ រៀបអាពាហ៏ពិពាហ៏អីចឹងហេយាយ?

ខ៖ ចាសហ្នឹងហើយ

ក៖ សម្លៀកបំពាក់អីនុងទៅតាមបុរាណមកហេសយាយ?

ខ៖ ចាសតាមបុរាណមក

ក៖ ចាស!ចឹងចៅសូមអរគុណយាយច្រើនដែលយាយបានលះបង់ពេលវេលាដ៏មានតំលៃ អនុញ្ញាតអោយចៅធ្វើការសម្ភាសដឹងអំពីប្រវិត្តក្រុមគ្រួសាររបស់យាយហើយខ្ញុំសូមជូនពរយាយអោយជួបតែពរ៥ប្រការគឺអាយុវណ្ណៈសុខៈពាលៈកុំម្បីឃ្លានឃ្លាតឡើយណាយាយណា

ខ៖ ចាសសាធុៗ

ក៖ ចាបើមានរោគាអីអោយបានជាអោយអស់ទៅណាយាយអោយបានសុខសប្បាយណាយាយ

ខ៖​ចា

ក៖​ចាសចឹងខ្ញុំថតរូបរបស់យាយ១ប៉ុសដើម្បីយកទៅដាក់នៅអឺសកលវិទ្យាល័យBYUនៅUSAអឺ ចាសហើយយកអោយខ្ញុំយកទៅដាក់នៅលើគេហៈទំព័រនុងបានដែរឬទេយាយ?

ខ៖ ដាក់នៅឯណា?

ក៖ ដាក់នៅខាងសកលវិទ្យាល័យBYUនៅUSAចាសគេយកទៅដំកលទុកនៅឯនុងដើម្បីអោយក្មេងជំនាន់ក្រោយបានដឹងអំពីដំណើរជីវិតរបស់យាយណាយាយ

ខ៖ ខាងបក្សយើងសម្តេចហ៊ុនសែននុងហេស?

ក៖ ហ្នឹងអត់មានខាងបក្សណានោះទេ គឺថានេះគ្រាន់តែថាសាស្រ្តចារ្យខាងសាលាBYU គាត់ចង់ជួយចង់ក្រង់ ប្រវិត្តចាស់ៗជំនាន់មុនហ្នឹង ដើម្បីទុកអោយចាស់ៗជំនាន់ក្រោយដឹងអំពីជីវៈភាពរស់នៅការលំបាកដូចជាយាយបានបកស្រាយប្រាប់ដល់ចឹងមិញចឹងណា

ខ៖ ហឹម

ក៖ ចាសចឹងណាយាយបានដេសយាយ?

ខ៖ បាន

ក៖ចាសចឹងខ្ញុំសូមអឺ ចាស!អរគុណយាយច្រើន ចាសចឹងខ្ញុំជម្រាបលាណាយាយ

ខ៖ ចាស